《四月初四日闻绩溪凡十五都贼焚欲尽傍出焚歙县之南乡遂焚至昌化》
元代·方回

昔日初闻寇，诸人早出师。焚烧宁太广，收剿已无遗。

斧钺何曾钝，雷霆岂肯迟。迁延非决策，那得更狐疑。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。